OzLabs/hebrew-wiki-articles huggingface dataset:
יחידת אלפא (רוסיה)

מסמלי היחידה
יחידת אלפא, הידועה ככח אלפא ללוחמה בטרור (רוסית: Спецгруппа Альфа) היא יחידת עילית רוסית (ספצנאז) ללוחמה בטרור שהוקמה ב-29 ביולי 1974 על פי צו פנימי של יו"ר הקג"ב יורי אנדרופוב וראש מינהל 7 בקג"ב, אלכסיי בסצ'אסטני. היחידה עוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה. עם פירוק ברית המועצות היחידה הוכפפה למינהל האבטחה הראשי ועד 1993 עסקה באבטחת הנשיא. באוגוסט 1995 היחידה הוכפפה לשירות הביטחון הפדרלי והיא יחידה מודיעינית מובחרת ללוחמה בטרור. מקבילה לימ"מ הישראלי.

== מפקדי היחידה ==
*ויטאלי בובנין (1974—1978)
*גנאדי זאייצב (1978—1988)
*ויקטור קרפוחין (1988—1991)
*מיכאיל גולובאטוב (1991—1992)
*ג. זאייצב (1992—מרץ 1995)
*אלכסנדר גוסב (1995—1998)
*אלכסנדר מירושניצ'נקו (1998—1999)
*ולנטין אנדרייב (1999—2003)
*ולדימיר וינוקורוב (2003—2014)
*ולרי קנאקין (2014—יולי 2019)

==מבצעים בולטים==
לוחמי אלפא של [[פס"ב במהלך פעולה ללוט"ר במחצ'קלה, דצמבר 2010.]]
*דצמבר 1979 - לוחמי אלפא פשטו על ארמונו הנשיאותי של נשיא אפגניסטן, חאפיזוללה אמין. באמצעות נגמ"שים פרצו הלוחמים את דרכם לארמון והרגו את הנשיא האפגני.
*אוקטובר 1985 - לוחמי היחידה שחררו דיפלומטים רוסים שנשבו בביירות על ידי ארגון בת של האחים המוסלמים. על פי אחת הגרסאות, השחרור בוצע על ידי חטיפת בני משפחותיהם של החוטפים ושליחת חלקי גופותיהם לחוטפים. פעולה זו יצרה הרתעה וגרמה לאי חטיפה של פקידים רוסים למשך 20 שנה.
*ינואר 1991 - לוחמי היחידה נטלו חלק בכיבוש מרכז הטלוויזיה של וילנה ברפובליקה הליטאית המבקשת עצמאות.
*אוגוסט 1991 - לוחמי קבוצת אלפא החליטו במופגן שלא לשתף פעולה עם ההפיכה היזומה של השמרנים מהקג"ב ובהוראת מפקדם סירבו הלוחמים לפרוץ אל בניין הפרלמנט הרוסי.
*17 ביוני 1995 - קבוצת אלפא הסתערה על בית החולים העירוני בעיר בודנובסק, כשבו התבצרו טרוריסטים צ'צ'נים בפיקוד שאמיל בסאייב שהחזיקו בשבי למעלה מ-1,000 איש. המבצע נכשל ושני הצדדים ספגו אבדות כבדות.
*20 בספטמבר 1995 - יחידת אלפא השתתפה במבצע לשחרור בני ערובה שנחטפו על ידי טרוריסטים צ'צ'נים באוטובוס שדרשו מסוק עד לעיר מחצ'קלה.
*26 באוקטובר 2002 - משבר בני הערובה בתיאטרון במוסקבה.
*1 בספטמבר 2004 - משבר בני הערובה בבסלאן
27 בדצמבר נחשב ליום הזיכרון וההנצחה ללוחמי היחידה שנהרגו במבצעים השונים.

== ראו גם ==
*שירות הביטחון הפדרלי
*יחידת אלפא (בלארוס)
*קג"ב

==קישורים חיצוניים==

* .
* [http://www.alphagroup.ru/ האתר הרשמי של יחידת העילית אלפא]
* [http://www.spec-naz.org/ אתר הכוחות המיוחדים הרוסיים]
== הערות שוליים ==

קטגוריה:רוסיה: יחידות עילית
קטגוריה:שירות הביטחון הפדרלי (רוסיה)
קטגוריה:יחידות ללחימה בטרור
משחק זרימה

משחק זרימה הוא משחק קואליציוני המתאים לבעיית זרימה. במשחק זה שווי של קואליציה הוא כמות הזרימה המקסימלית שחברי הקואליציה יכולים להעביר מהמקור ליעד.

== הגדרה ==

תהי <math>\ (V,E,s,t,c)</math> רשת זרימה, תהי <math>\ N</math> קבוצת שחקנים סופית ותהי <math>\ I</math> פונקציה המתאימה לכל קשת בגרף המכוון <math>\ (V,E)</math> שחקן השולט עליה.

משחק הזרימה המתאים לבעיית הזרימה <math>\ F=(V,E,s,t,c,N,I)</math> הוא משחק בצורה קואליציונית <math>\ (N;v)</math> שבו השווי <math>\ v(S)</math> של קואליציה <math>\ S</math> הוא כמות הזרימה המקסימלית שחברי <math>\ S</math> יכולים להעביר מ- <math>\ s</math> ל- <math>\ t</math>. 

משחק בצורה קואליציונית <math>\ (N;v)</math> המהווה משחק זרימה של איזושהי בעיית זרימה, נקרא משחק זרימה.

== דוגמה ==
קובץ:משחק זרימה.jpg

(המספרים המוקפים בעיגול מציינים את מספר השחקן השולט על הקשת והמספרים שאינם מוקפים בעיגול מציינים את הקיבול של כל קשת)

במשחק הזרימה המתאים לבעיית הזרימה לעיל מתקיים:

<math>\ v(1) = 0</math>
<br />
<math>\ v(2) = 2</math>
<br />
<math>\ v(3) = 0</math>
<br />
<math>\ v(1,2) = 3</math>
<br />
<math>\ v(1,3) = 2</math>
<br />
<math>\ v(2,3) = 2</math>
<br />
<math>\ v(1,2,3) = 4</math>
<br />

== תכונות ==
התנאים הבאים שקולים עבור משחק <math>\ (N;v)</math>:

* המשחק <math>\ (N;v)</math> הוא משחק זרימה
* המשחק <math>\ (N;v)</math> הוא משחק מאוזן לחלוטין ובפרט הליבה שלו אינה ריקה
* המשחק <math>\ (N;v)</math> הוא משחק שוק
* המשחק <math>\ (N;v)</math> הוא מינימום של מספר סופי של משחקים אדיטיביים (ראו: משחק אדיטיבי)

== לקריאה נוספת ==
*

קטגוריה:תורת המשחקים
ג'אראס

ג'אראס ארוז כמקלות וכדורים
ג'אראס הוא חומר המופק מצמח הקנאביס והוא נפוץ בעיקר בצפון הודו. המיצוי התפשט לארצות מזרח אפריקה וצפון אמריקה, פקיסטן ונפאל. החומר הוא נגזרת מעובדת ביד של צמח הקנאביס הידוע על כל זניו, ועשוי מהשרף החזק היוצא ממנו. הגידול של הצמח הוא פראי ונפרס על שטחים נרחבים. ייצור החומר נעשה ברובו לצורך מכירה, ומהווה מקור הכנסה למקומיים.

הג'אראס נחשב לחומר מרוכז יחסית בחומרי הקנאביס, והוא אסור בשימוש ובמסחר ברוב מדינות העולם, כולל ישראל, בה הוא אסור על פי פקודת הסמים המסוכנים.

== היסטוריה ==
בג'אראס נעשה שימוש בכל חלקי הודו כבר לפני אלפי שנים לצרכים דתיים ורפואיים. אזור מדינת הימאצ'ל פרדש של היום, בצפון הודו, היה ידוע במשך שנים ועד ימינו כאזור שבו גדל הצמח באיכות הגידול הגבוהה ביותר. בתחילת תקופת שלטון האימפריה הבריטית, הג'אראס היה נמכר במרפאות ממשלתיות ביחד עם אופיום. החומר היה ועדיין חלק בלתי נפרד וחשוב בטקסים שונים של דתות ההינדואיזם, כגון לצורך עבודתם האלילית של שיווה ווישנו. הדרך המסורתית לעישון הג'אראס היא בעזרת צ'ילום, מעין מקטרת הודית.

הג'אראס נאסר למכירה בהודו בשנות השמונים תחת לחצים פוליטיים חיצוניים שונים, ופסקי דין נוקשים הוטלו על אנשים שהחזיקו את החומר, וניתנו עונשים של 10 שנים ויותר על כך. כיום, האיסור בחוק על החזקה עדיין קיים, אך מידת האכיפה וחומרת הענישה הופחתה. זאת אף על פי שעל הברחה וסחר בסם עדיין מוטלים לעיתים עונשים כבדים.

על אף האיסור, הג'אראס עדיין מאוד פופולרי בקרב אחוז נכבד מתושבי הודו, בעיקר בין אנשי הדת ההינדים ומאמיניהם. אנשי דת הינדים (ובעיקר סדהו, הנזירים ההינדים המבצעים טקסי מדיטציה מיסטיים), עדיין צורכים את החומר ללא חשש תחת הסיבה המקובלת שהחומר הוא חלק בלתי נפרד מקיום טקסי הדת, ובמקרים כאלה לרוב אנשי החוק ובתי המשפט מעלימים עין או מאשרים זאת, למרות אי קיום תקנה או סעיף בחוק המתירים את הדבר.

== דרך הייצור ==
בשונה מהחשיש, שמיוצר על ידי נפה ומכות או על ידי טכניקת קרח ומים, הג'אראס, כלומר השרף של הקנאביס, נאסף מן הצמח כולו. איסוף השרף מתבצע באמצעות שפשוף הצמח בין שתי הידיים במהלכו נדבק השרף לידיים. כתוצאה מאופן האיסוף, הג'אראס רך יותר מהחשיש.

==גורמי סיכון==
*בעיות הגייניות עקב ייצור החומר בעזרת כפות הידיים.
*מכיוון שהחומר מגיע אל הקונה לאחר עיבוד, קשה לדעת ממה הוכן הג'אראס ובמקרים רבים מעורבים בהכנה חומרים זולים אשר מגדילים את נפח החומר אך אינם קנאביס נקי.

==קישורים חיצוניים==
*[https://www.canna.co.il/גאראס-חשיש-הודי/ ג'אראס - החשיש ההודי מהרי ההימלאיה - מגזין קאנה] 
*[http://www.xn--4dbcyzi5a.com/2012/08/חשיש-מסביב-לעולם/ חשיש מסביב לעולם - מגזין קנאביס]
* [http://legalize.co.il לגליזציה עכשיו]

קטגוריה:קנאביס
קטגוריה:הודו: קנאביס
מקאראפה

אוהדת [[נבחרת דרום אפריקה בכדורגל חובשת מקאראפה במונדיאל 2010]]
מקאראפה (Makarapa) היא קסדת פלסטיק ססגונית, שנוצרת ומאוירת במלאכת יד, ומשמשת אוהדי ספורט בדרום אפריקה. יוצרי המקאראפה צובעים אותה בצבעי הקבוצה אותם הם אוהדים, ולעיתים הם מרכיבים גם משקפי פלסטיק ענקיים. 

ראשיתן של המקאראפות ב-1979. אלפרד בלויי, אוהד של קבוצת הכדורגל קייזר צ'יפס, הגיע למשחק סוער של הקבוצה, במהלכו הושלכו בקבוקי בירה. בלויי, שעבד כפועל ניקיון בפרטוריה, חבש את הקסדה ממקום עבודתו כדי להגן על ראשו, ולקראת המשחקים הבאים צבע אותה בצהוב ובשחור, כצבעי הקבוצה. אוהדים נוספים ביקשו ממנו שיכין להם קסדות כאלה, ועד מהרה הן הפכו פופולריות, ובלויי החל לעסוק בייצורן. כיום אין משתמשים בהן לשם הגנה מפני בקבוקים, אלא לשם קישוט בלבד, והן משמשות גם אוהדי ענפים אחרים פרט לכדורגל. המקאראפות של בלויי הן כיום סימן מסחרי (Baloyi Makarapa).

==ראו גם==
* וובוזלה

==קישורים חיצוניים==

* [http://www.makarapa.co.za/index.cfm האתר הרשמי של בלויי מקאראפה]
<div style="direction: ltr;">
* Darren Taylor, [http://www1.voanews.com/english/news/sports/taylor-world-cup-part-one-91825549.html 'Makarapa' Hat Expected to be a Fan Favorite at South Africa's World Cup], Voice of America, 22 באפריל 2010
</div>

קטגוריה:דרום אפריקה: ספורט
קטגוריה:תרבות ספורט
קטגוריה:קסדות
קטגוריה:מונדיאל 2010
ויל אדמס

ויל אדמס (באנגלית: Will Adams; נולד ב-20 במאי 1963) הוא סופר מתח בריטי, כותב סדרת ספרי "דניאל נוקס".
== חייו ==
ויל אדמס עבד למחייתו כמוכר בחנות, צבע ושיפוצניק, סבל במחסן וטכנאי מיקרופיש לפני שהצטרף לחברה של יועצי היסטוריה עסקית שמושבה בוושינגטון, ארצות הברית. בשירותה תיעד את ההיסטוריה של מספר תאגידים וכתב כמה ביוגרפיות, ובין העבודות טייל בעולם בחיפוש אחר זירות התרחשות אקזוטיות לסיפורים שכתב.

בהמשך עבד כיועץ תקשורת עבור סוכנות בלונדון, עד שהתפטר ומכר את דירתו כדי לנסות להגשים את שאיפת חייו ולהפוך לסופר.

ספרו הראשון הופיע בשנת 2007. עד 2011 פרסם ארבעה ספרי מתח שהפכו לרבי-מכר. ספריו, המתרחשים בדרך כלל במצרים, מצטיינים בעלילה מהירה ורבת תפניות ובסוף מפתיע. גיבור כל ספריו הוא דניאל נוקס.

==ספריו==
ויל אדמס פרסם שישה ספרים, ושלושה מתוכם תורגמו לעברית בידי אסף כהן. להלן רשימת ספריו של ויל אדמס לפי סדר יציאתם לאור:

{| class="wikitable" border="1"
! שם הספר באנגלית
! שם הספר בעברית
! שנת היציאה לאור בארצות הברית
! שנת היציאה לאור בישראל
!הערות
|-
| "The Alexander Cipher"
| "הצופן האלכסנדרוני", הוצאת "ידיעות ספרים"
| 2007
| ספטמבר 2008
| הספר הראשון בסדרת "דניאל נוקס".

|-
| "The Exodus Quest"
| "צופן הפרעונים", הוצאת "ידיעות ספרים"
| 2008
| ספטמבר 2009
| הספר השני בסדרת "דניאל נוקס".

|-
| "The Lost Labyrinth"
| "המבוך האבוד", הוצאת "ידיעות ספרים"
| 2009
| דצמבר 2010
| הספר השלישי בסדרת "דניאל נוקס".

|-
| "The Eden Legacy"
|
| 2010
|
| הספר הרביעי בסדרת "דניאל נוקס".

|-
|"Newton's Fire"
|
|
|
|

|-
|"City Of The Lost"
|
|
|
|
|}

== קישורים חיצוניים ==
* 
* 
* 

קטגוריה:סופרים בריטים
קטגוריה:סופרי מתח ואימה בריטים
קטגוריה:בריטים שנולדו ב-1963
ירי בצנחן באוויר

ירי בצנחן באוויר היא פעולה מלחמתית ששאלת חוקיותה זכתה להתייחסות באמנות בינלאומיות.

ירי בצנחן באוויר מותר על פי אמנת ז'נבה, כאשר הצנחן צונח בדרכו לפעילות מבצעית. עם זאת, חל איסור לירות באנשי צוות של מטוס שצנחו ממנו לאחר שכלי הטיס שלהם נקלע לבעיה. האיסור האחרון היה נהוג במשפט הבינלאומי, ושאב השראה מנוהגים של אבירות וכן מהדינים שנהגו לגבי יורד ים שספינתו נטרפה, אך ניתן לו תוקף רשמי בהשלמות לאמנת ז'נבה רק ב-1977. ישראל הייתה גורם פעיל ומרכזי בהכנת השלמות אלו.

הקו המנחה בחקיקת חוקים אלו גורס כי צנחן בעודו באוויר שייך למעגל הלחימה, ומנצל יתרון טקטי על מנת לשפר את מצבו בלחימה. איש צוות אוויר שמטוסו נפגע יצא ממעגל הלחימה, ואינו מהווה סיכון.

==ההגנה על הצונח ממטוס במצוקה==
אף שהוסכם שראוי שתהיה הגנה על איש צוות מטוס הנחלץ ממנו וצונח לשטח עוין, היה ויכוח סוער בין ישראל ומדינות המערב לבין מדינות ערב בשאלה האם ראוי שתהיה הגנה גם על איש צוות מטוס הנוטשו וצונח בשטח שנשלט בידי כוחות ידידותיים לו. מדינות המערב טענו שלא ניתן לסבול פגיעה בחייל המצוי במצב חסר ישע, ואינו צונח לקראת פעילות עוינת. הערבים טענו שחייל זה צפוי לשוב לבסיסו ולהשתתף לאחר מכן שנית בפעולות טיס מלחמתיות, ולכן אין סיבה להגן עליו. לבסוף, בלחץ המערב, לא נקבעה הבחנה בין צניחה לשטח ידידותי לבין צניחה לשטח עוין.

אף שחיילים הצונחים ממטוס כחלק מפעילות מבצעית בבירור אינם זוכים להגנת האמנה במהלך צניחתם, עלתה השאלה האם יש מקום להגן על חיילים מוטסים אשר צונחים ממטוס שנקלע במצוקה, כשם שנקבעה הגנה על אנשי הצוות של המטוס הצונחים ממנו. לבסוף הוחלט שהאמנה תקבע במפורש שהיא אינה מגנה על גייסות מוטסים.

הסעיפים שנקבעו בסופו של דבר בפרוטוקולים המשלימים לאמנת ז'נבה הם:

== ראו גם ==
* שבתאי בן-אהרון

== קישורים חיצוניים ==
* 

==הערות שוליים==

קטגוריה:דיני מלחמה
קטגוריה:צניחה
נמיביה במשחקים האולימפיים

פרנקי פרדריקס
נמיביה משתתפת במשחקים האולימפיים מאז אולימפיאדת ברצלונה (1992).

עד אולימפיאדת טוקיו (2020) רק ספורטאי נמיבי אחד זכה במדליה אולימפית, האתלט פרנקי פרדריקס. פרדריקס זכה ב-4 מדליות כסף, לאחר שסיים במקום השני בריצת 100 מטר ובריצת 200 מטר הן באולימפיאדת ברצלונה והן באולימפיאדת אטלנטה (1996). באולימפיאדת טוקיו (2020) זכתה כריסטין מבומה במדליית הכסף בריצת 200 מטר.

פרדריקס נעדר מאולימפיאדת סידני (2000) עקב פציעה, ובאולימפיאדת אתונה (2004), כשהוא בן 33, סיים במקום הרביעי בריצת 200 מטר, ובמקום ה-19 בריצת 100 מטר. אתלטית נמיבית נוספת שבלטה באתונה הייתה אגנס סמריה, שהשיגה את התוצאה השמינית בטיבה בחצי הגמר בריצת 800 מטר, אך מאחר שסיימה חמישית במקצה שלה, לא העפילה לגמר. שני מתאגרפים נמיבים, ג'וזף ג'רמיה ופאולוס אמבונדה, הודחו בשלב רבע הגמר. באולימפיאדת לונדון (2012) בלטה רצת המרתון הלאליה ג'והאנס, שסיימה במקום ה-12.

נמיביה מעולם לא השתתפה באולימפיאדת חורף.

==מדליות ==

===לפי אולימפיאדה===
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת ברצלונה (1992) || 0 || 2 || 0 || 2
|-
|align=right| אולימפיאדת אטלנטה (1996) || 0 || 2 || 0 || 2
|-
|align=right| אולימפיאדת סידני (2000) || 0 || 0 || 0 || 0
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 0 || 0 || 0 || 0
|-
|align=right| אולימפיאדת לונדון (2012) || 0 || 0 || 0 || 0
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 1 || 0 || 1
|-
! סך הכל || 0 || 5 || 0 || 5
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אתלטיקה || 0 || 5 || 0 || 5
|-
! סך הכל || 0 || 5 || 0 || 5
|}

==ראו גם==
* נמיביה במשחקים הפאראלימפיים
* נמיביה במשחקים האולימפיים לנוער

==קישורים חיצוניים==

==הערות שוליים==

קטגוריה:נמיביה: ספורט
קטגוריה:מדינות במשחקים האולימפיים
בוטסואנה במשחקים האולימפיים

[[אמנטל מונטשו]]
בוטסואנה משתתפת במשחקים האולימפיים מאז אולימפיאדת מוסקבה (1980). היא מעולם לא השתתפה באולימפיאדת חורף.

בראשית דרכה של המשלחת הבוטסואנית במשחקים, היא לא רשמה הצלחות גדולות, אך ההישגים השתפרו בהדרגה. באולימפיאדת סידני (2000) סיים האתלט גלודי דובה במקום השביעי בריצת 800 מטר. באולימפיאדת אתונה (2004) העפילה נבחרת השליחים ב-400X4 מטרים לשלב הגמר, וסיימה במקום השמיני. באולימפיאדת בייג'ינג (2008) סיימה אמנטל מונטשו במקום השמיני בריצת 400 מטר וגייבל גרנמוטסה סיים במקום התשיעי בקפיצה לרוחק. המתאגרף חומיסו איקגופולנג העפיל לשלב רבע הגמר.

באולימפיאדת לונדון (2012) היה נייג'ל איימוס לספורטאי הבוטסואני הראשון שזוכה במדליה אולימפית. איימוס, שהיה בן 18 בזמן המשחקים, זכה במדליית הכסף בריצת 800 מטר. אמנטל מונטשו סיימה במקום הרביעי בריצת 400 מטר, 3 מאיות השנייה בלבד אחרי הזוכה במדליית הארד, דידי טרוטר ו-5 מאיות השנייה אחרי הזוכה במדליית הכסף, כריסטין אוהורוגו.

באולימפיאדת ריו דה ז'ניירו (2016) לא הצליח איימוס לשחזר את הישגו, ואף לא צלח את שלב המוקדמות. לעומתו, סיים קראבו סיבנדה במקום החמישי בריצת 400 מטר, וכן היה שותף למקום החמישי אותו השיגה נבחרת השליחים ל-400X4 מטר.

==מדליות==

===לפי אולימפיאדה===
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת מוסקבה (1980) || 0 || 0 || 0 || 0
|-
|align=right| אולימפיאדת לוס אנג'לס (1984) || 0 || 0 || 0 || 0
|-
|align=right| אולימפיאדת סיאול (1988) || 0 || 0 || 0 || 0
|-
|align=right| אולימפיאדת ברצלונה (1992) || 0 || 0 || 0 || 0
|-
|align=right| אולימפיאדת אטלנטה (1996) || 0 || 0 || 0 || 0
|-
|align=right| אולימפיאדת סידני (2000) || 0 || 0 || 0 || 0
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 0 || 0 || 0 || 0
|-
|align=right| אולימפיאדת לונדון (2012) || 0 || 1 || 0 || 1
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 0 || 1 || 1
|-
! סך הכל || 0 || 1 || 1 || 2
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אתלטיקה || 0 || 1 || 1 || 2
|-
! סך הכל || 0 || 1 || 1 || 2
|}

==ראו גם==
* בוטסואנה במשחקים הפאראלימפיים
* בוטסואנה במשחקים האולימפיים לנוער

==קישורים חיצוניים==

==הערות שוליים==

קטגוריה:בוטסואנה: ספורט
קטגוריה:מדינות במשחקים האולימפיים
מוזמביק במשחקים האולימפיים

מוזמביק משתתפת במשחקים האולימפיים מאז אולימפיאדת מוסקבה (1980). 

עד כה, רק ספורטאית מוזמביקית אחת, האתלטית מריה מוטולה, זכתה במדליות אולימפיות. מוטולה סיימה במקום החמישי בריצת 800 מטר באולימפיאדת ברצלונה (1992), באולימפיאדת אטלנטה (1996) זכתה במדליית הארד, ובאולימפיאדת סידני (2000) זכתה במדליית הזהב. באולימפיאדת אתונה (2004) לא הצליחה להגן על תוארה, ולאחר מרוץ צמוד סיימה במקום הרביעי, בהפרש של 13 מאיות השנייה מקלי הולמס שסיימה במקום הראשון. באולימפיאדת בייג'ינג (2008) סיימה מוטולה בת ה-36 במקום החמישי. יתר הספורטאים המוזמביקים לא הגיעו להישגים משמעותיים במשחקים.

מוזמביק מעולם לא השתתפה באולימפיאדת חורף.

==מדליות==

===לפי אולימפיאדה===
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת מוסקבה (1980) || 0 || 0 || 0 || 0
|-
|align=right| אולימפיאדת לוס אנג'לס (1984) || 0 || 0 || 0 || 0
|-
|align=right| אולימפיאדת סיאול (1988) || 0 || 0 || 0 || 0
|-
|align=right| אולימפיאדת ברצלונה (1992) || 0 || 0 || 0 || 0
|-
|align=right| אולימפיאדת אטלנטה (1996) || 0 || 0 || 1 || 1
|-
|align=right| אולימפיאדת סידני (2000) || 1 || 0 || 0 || 1
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 0 || 0 || 0 || 0
|-
|align=right| אולימפיאדת לונדון (2012) || 0 || 0 || 0 || 0
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 0 || 0 || 0
|-
! סך הכל || 1 || 0 || 1 || 2
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אתלטיקה || 1 || 0 || 1 || 2
|-
! סך הכל || 1 || 0 || 1 || 2
|}

==ראו גם==
* מוזמביק במשחקים הפאראלימפיים
* מוזמביק במשחקים האולימפיים לנוער

==קישורים חיצוניים==

==הערות שוליים==

קטגוריה:מוזמביק: ספורט
קטגוריה:מדינות במשחקים האולימפיים
החזרה (שבת)

בהלכות שבת, החזרה היא השבת תבשיל למקור חום במהלך השבת, וזאת לאחר שהתבשיל שהה על גבי מקור החום באופן רצוף מלפני כניסת השבת עד להסרתו, והיא אסורה משום מלאכת מבשל. לדוגמה, החזרת כלי ובו תבשיל מבושל שהורד מפלטת שבת.

יש לציין שדין זה עוסק בהחזרה של הכלי ובו התבשיל ישירות על גבי מקור החום, ואינו עוסק בהחזרה בסמוך למקור החום שגדריה קלים יותר, ובהם דן הערך בישול (מלאכה).

החזרת תבשיל שבישולו עדיין לא הושלם אסורה, היות שהמאכל מתבשל מכח פעולה זו, ונתונה במחלוקת אם איסורה מהתורה או מדרבנן.

במקרים בהם מותר להחזיר את התבשיל, מותר להחזירו גם לעל גבי מקור חום חזק יותר ממקור החום בו שהה התבשיל קודם שהוסר. כמו כן מותר להעביר ישירות מאכל שהושלם בישולו מעל גבי מקור חום חלש לעל גבי מקור חום חזק יותר (הדין האחרון אינו פרט של החזרה אלא של השהיה).

==תנאי ההחזרה==
===שיטת השולחן ערוך===
לפי דעת השולחן ערוך, החזרה מותרת רק בהתמלאות כמה תנאים: 
* בישול המאכל הושלם.
* התבשיל עדיין חם בשיעור 'יד סולדת'.
* ההחזרה היא לכירה גרופה וקטומה ולא לתנור או לכירה לא גרופה וקטומה.
* הכלי לא הונח על גבי הארץ.

===שיטת הרמ"א===
הרמ"א מוסיף עוד שני תנאים להחזרה:
* הייתה כוונה להחזיר את התבשיל בעת שהוסר מעל גבי מקור החום.
* בנוסף לכך שהכלי ובו התבשיל לא הונח על גבי הארץ, הוא גם הוחזק באופן רצוף ביד ולא הונח במקום כל שהוא.

הרמ"א מביא גם דעה המתירה להחזיר תבשיל שמבושל כל צורכו אף לתנור, ואף כשהכלי הונח על גבי הקרקע, אך בתנאי שהכלי לא הצטנן מחומו. שיטה זו מבוססת על דעה יחידה לפיה החזרה שנאסרה בשבת היא אך ורק החזרה של תבשיל שהוסר מעל גבי מקור החום קודם לשבת, ולא של תבשיל שהוסר לאחר כניסת שבת. על בסיס שיטה זו מציין הרמ"א שישנו נוהג להחזיר תבשילים אף לתנור, אולם הרמ"א עצמו המליץ שלא להסתמך על דעה יחידה זו.

==הערות שוליים==

קטגוריה:בישול בשבת
ויין

ויין (צרפתית: Vienne) הוא מחוז בצרפת. המחוז קרוי על שם נהר ויין שעובר דרכו ונמצא בחבל אקיטן החדשה שבדרום-מערב צרפת.

== גאוגרפיה ==
המחוז גובל במחוזות אנדר ולואר, אנדר, ויין עילית, שראנט, דה-סוור ומן ולואר. חוץ מהנהר ויין, עובר דרכו גם השראנט.

עד סוף שנת 2015 השתייך המחוז לחבל פואטו-שראנט.

שטח המחוז הוא 6,990 קמ"ר, והוא המחוז ה-17 בגודלו בצרפת. צפיפות האוכלוסין בינונית. למחוז היסטוריה עשירה וחשיבות כלכלית עקב מיקומו באמצע הדרך בין מערב צרפת (בורדו), פריז וספרד. בירת המחוז פואטייה משמשת כמרכז עסקי.

ויין הוא אחד מ-83 המחוזות המקוריים שהוכרזו ב-4 במרץ 1790 במהלך המהפכה הצרפתית. הוא נוצר מאזורים שהשתייכו לפרובינציות פואטו, טורן וברי. 

מחוז ויין הוא מקורם של האקאדים, צרפתים שהגיעו בתחילת המאה ה-17 לאזור נובה סקוטיה.

==קישורים חיצוניים==

* 

* 

==הערות שוליים==

קטגוריה:אקיטן החדשה: מחוזות
קטגוריה:פואטו-שראנט
הסוכנות לביטחון פנים של פולין

200px
הסוכנות לביטחון פנים של פולין (בפולנית: ABW, Agencja Bezpieczeństwa Wewnętrznego) היא הזרוע הממשלתית במדינה האחראית לביטחון המדינה ולמודיעין פנימי. זוהי המקבילה הפנימית ל-AW והיא אחראית למבצעי אכיפה ומבצעי לוחמה בטרור. מטה הסוכנות ברחוב רקוביצקה 2, ורשה. ראש הסוכנות הנוכחי הוא קולונל כריסטוף בונדאריק.
== מבנה ==
*המחלקה לסיכול ריגול (Departament Kontrwywiadu)
*המחלקה לאבטחת האינטרסים הכלכליים (Departament Ochrony Ekonomicznych Interesów Państwa i Zwalczania Przestępczości Zorganizowanej)
*המחלקה למלחמה בטרור (Departament Przeciwdziałania Terroryzmowi)
*מחלקת תמיכה טכנית (Departament Zabezpieczenia Technicznego)
*מחלקת אבטחת מידע חסוי (Departament Ochrony Informacji Niejawnych)
*המחלקה לביטחון מידע (Departament Bezpieczeństwa Teleinformatycznego)
*מרכז ניתוח (Centrum Analiz)
*לשכת המבצעים המיוחדים (Biuro Operacji Specjalnych)
*לשכת המאבק בפשיעה (Biuro Badań Kryminalistycznych)
*המפקח הכללי על ביטחון פנים (Inspektorat Nadzoru, Kontroli i Bezpieczeństwa Wewnętrznego)

==קישורים חיצוניים==

* 

קטגוריה:ארגוני אכיפת חוק
קטגוריה:פולין: צבא וביטחון
ליאור רוזנברג

ליאור רוזנברג (נולד ב-21 ביולי 1945 בתל אביב) הוא רופא ישראלי, מומחה לכירורגיה פלסטית, פרופסור אמריטוס לרפואה באוניברסיטת בן-גוריון בנגב, מייסדה של חברת מדיוונד (MediWound) ומייסד המוזיאון לרפואה - על שני אגפיו - בפקולטה לרפואה באוניברסיטת בן-גוריון ובפארק קרסו למדע.

בעבר שימש כמנהל המחלקה לכירורגיה פלסטית במרכז הרפואי האוניברסיטאי סורוקה.

== ביוגרפיה ==
רוזנברג בוגר בית הספר לרפואה באוניברסיטת תל אביב. התמחה בבתי החולים סורוקה ומאיר והשתלם בכירורגיה פלסטית משחזרת, בעיקר במומי פָּנים, באוניברסיטת הרווארד, במרכז הרפואי מאיו קליניק וב-Queen Victoria Hospital שבאנגליה.

בשנת 1986 היה ללא-אמריקאי הראשון שהצטרף ל-Operation Smile האמריקאי העוסק בטיפול בשפה שסועה.

בשנים (1985–2012) שימש כמנהל המחלקה לכירורגיה פלסטית במרכז הרפואי האוניברסיטאי סורוקה. כיום הוא מנתח ביחידה למומי פנים במרכז הרפואי מאיר.

בשנת 2000 הקים רוזנברג את חברת MediWound יחד עם פרופ' מריאן גורצקי וד"ר דוד הייזלקורן. כיום הוא משמש כרופא הראשי של החברה וחבר בדירקטוריון שלה. החברה פיתחה את התרופות נקסובריד (NexoBrid) לטיפול בכוויות, אסקרקס (EscaRex) לטיפול בפצעים כרוניים וקשֵׁי-ריפוי, ועורקס (Orex) לטיפול בסוגים של סרטן העור שאינם מלנומה.

רוזנברג ייסד את המוזיאון לרפואה. המוזיאון הוקם ב-1998 בבניין הפקולטה לרפואה באוניברסיטת בן-גוריון ונפתח לקהל הרחב בשנת 2000. בשנת 2021 הוקם אגף נוסף בפארק קרסו למדע. במרכז המוזיאון עומד אוסף רוזנברג הכולל מעל 5,000 פריטים המייצגים אלפי שנות טיפול רפואי. 

==קישורים חיצוניים==
* 
* [https://www.mediwound.com/ אתר חברת מדיוונד]
* [https://fohs.bgu.ac.il/rosenberg-museum/ אתר מוזיאון הרפואה]
* 

קטגוריה:כירורגים פלסטיים ישראלים
קטגוריה:מדענים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל המרכז הרפואי האוניברסיטאי סורוקה
קטגוריה:סגל מרכז רפואי מאיר
קטגוריה:ישראלים שנולדו ב-1945
אקרמניט

אקרמניט הוא מינרל סורוסיליקטי (סורו ביוונית ערימה - סיליקט במבנה טטרהדרונים כפולים) של סידן ומגנזיום השייך לקבוצת המליליט.

==תכונות==
===הרכב וקריסטלוגרפיה===
נוסחת המבנה הכימי של האקרמניט היא .

האקרמניט, העשיר במגנזיום, יוצר תמיסה מוצקה עם הגהלניט ([Ca<sub>2</sub>Al[AlSiO<sub>7</sub>) העשיר באלומיניום.

האקרמניט מתגבש במערכת הטטרגונלית, חבורת סימטריות נקודתית "חבורה טטרגונולית סקלנוהדרלית" <math>\bar{4}2m\ </math>, וחבורת סימטריות מרחבית P 42<sub>1</sub>m . הפרמטרים של תא היחידה הם: Åa=7.8288, ו-c=5.0052Å. 

===תכונות פיזיקליות===
הגבישים פריזמתיים קצרים ודקים, דומים לקוביות. כמו כן המינרל מופיע בטבע בדרך כלל כמסה חסרת צורה או גרגירית. יש לו פצילות מובחנת על {001} וחלשה על {110}, והוא נשבר באופן בלתי שווה. הקשיות של המינרל בינונית, 6-5 בסולם מוס, ומשקלו הסגולי הוא בממוצע 2.94. קיימת במינרל תופעת גבישים תאומים על {001} ו־{100}. האקרמניט ניתך ב-1454°C.

===תכונות אופטיות===
אופטית המינרל הוא חד-צירי חיובי. מקדמי השבירה של האקרמניט הם: n<sub>ε</sub>=1.639-1.648 ו-n<sub>ω</sub>=1.630-1.632. גבישי האקרמניט שקופים עד שקופים למחצה. מינרלים טהורים של אקרמניט הם חסרי צבע, אבל בגלל זיהומים צבעם הוא בדרך כלל צהבהב, חום, חום-צהבהב, ירוק אפרפר ואפור. בשקף מנוסר האקרמניט הוא חסר צבע עד צהוב חיוור.

==גילוי ומקור שם==
המינרל נתגלה לראשונה ב-1884 ונקרא על שמו של המטלרוג השוודי אנדרס ריכרד אקרמן (Anders Richard Åkerman; 1922-1837).

==מקור ותפוצה==
האקרמניט מופיע בסלעי גיר או דולומיט שאינם טהורים שעברו התמרת מגע בטמפרטורה גבוהה. כמו כן נוצר במאגמה אלקלית עשיר בסידן.

הרקר וטאטל (Harker & Tuttle) קבעו ב-1956 את התגובה הכימית הבאה היוצרות אקרמניט:
<div style="text-align: left;">
: <math>\mathrm{Ca_2MgSiO_2 \;\overrightarrow{\longleftarrow}\; CaSiO_3 +CaMgSiO_4}</math>

: <big>מונטיצ'ליט + וולאסטוניט <math>\overrightarrow{\longleftarrow}</math> אקרמניט</big>
</div>

תפוצת האקרמניט רחבה למדי, אבל מרבית המופעים הם תערובת של התמיסה המוצקה עם הגהלניט. מקומות בהם מוצאים אקרמניט טהור יחסית כוללים את הר סומה המקיף את הר הווזוב במחוז קמפניה, וכן בהר קבלוקיו (Monte Cavalluchio) סמוך לרומא במחוז לציו שבאיטליה; על גבעת סקווט (Scawt Hill) בסמוך ללרן (Larne), מחוז אנטרים בצפון אירלנד; על גבעת דופרסן (Dufresne Hill) בפרובינציה קוויבק שבקנדה; בנפת טרס הרמנס (Tres Hermanas), מחוז לונה (Luna) בניו מקסיקו, ועל הר קסקייד (Cascade Mountain) במחוז אסקס (Essex) בניו יורק שבארצות הברית; ובמכרה וסלס (Wessels), בסמוך לקורומן בפרובינציית הכף הצפוני בדרום אפריקה.

==לקריאה נוספת==
<div style="direction: ltr;">
* Deer, W.A., Howie, R.A., and Zussman, J. (1986) Disilicates and Ring Silicates, Rock-forming minerals 1B, 2nd Ed., New York : John Wiley & Sons, pages 285-334, 
</div>

==קישורים חיצוניים==

* [http://webmineral.com/data/Akermanite.shtml אתר WebMineral]
* [http://www.mindat.org/min-70.html אתר Mindat]
* [http://rruff.geo.arizona.edu/doclib/hom/akermanite.pdf פרויקט rruff]
* 

==הערות שוליים==

קטגוריה:סורוסיליקטים
קטגוריה:מינרלים סיליקטיים
קטגוריה:מינרלי מגנזיום
קטגוריה:מינרלים
ג'ושו

ג'וֹשוּ (Jōshū Jūshin, ג'וֹשוּ ג'וּשין; בכתב סיני: 趙州從諗, וייד-ג'יילס: Chao-chou Ts'ung-shen, בפין-יין: Zhàozhōu Cōngshěn ; 778 – 897) אחת הדמויות המרכזיות בצ'אן, שמו הסיני של הזן בודהיזם, ומן המורים יוצאי-הדופן והחריגים בהיסטוריה של הזן.

==חייו==
בגיל 17 פגש ג'ושו את מורה הזן נאנקואן פּוּיוּאן (Nánquán Pǔyuàn; 南泉普願; מיפנית:נָנְסֶן, Nansen Fugan; 748–835), והיה לתלמידו. כשנאנקואן שאל את ג'ושו את הקואן: "מהי הדרך?", התפתח ביניהם דיאלוג, שבשיאו השיג ג'ושו הארה.

ג'ושו נשאר עם נאנקואן במשך 40 שנה, עד למותו של נאנקואן. לאחר מכן שהה במנזרו של נאנקואן שלוש שנים נוספות, לתקופת האבל, ולאחריהן, בגיל 60, יצא לעשרים שנות נדודים ברחבי סין, בהן פגש ברוב מורי הזן של זמנו.

כשהיה בן 80 השתקע בכפר הולדתו, גואן יין יואן (Guānyīnyuàn; 観音院), במחוז ג'ו, שם לימד במשך 40 שנה נוספות קבוצה קטנה של נזירים, כאשר אנשים רבים, מלומדים, ושליטים, באו להאזין לדבריו ולשאול בעצתו.

==השקפותיו==
ג'ושו היה מהחשובים שבהוגי הקואנים (ידוע למשל בקואן: "האם לכלב יש טבע בודהא?"), והוא נודע בהצהרותיו הפרדוקסליות ומעשיו הבלתי שיגרתיים. הזן-בודהיזם של ג'ושו הושפע מן המחשבה הדאואיסטית, אך הוא נמנע מרעיונות מופשטים כגון: "הדרך" (דאו), "האמת", או "בודהא", ושם את הדגש על הדברים כפי שהם.

חלק מן הקואנים של ג'ושו מופיעים באוספי קואנים מפורסמים כמו: "דברי הצוק הכחול" ו"השער ללא שער".

==לקריאה נוספת==
* ספר הזן של ג'ושו (תרגום, מבוא והערות: יואל הופמן; נוסח עברי: דרור בורשטיין), תל אביב: בבל, 2007.

==קישורים חיצוניים==

קטגוריה:זן
קטגוריה:אנשי דת סינים
קטגוריה:פילוסופים סינים
קטגוריה:אנשי ימי הביניים
קטגוריה:אנשי דת בודהיסטים
קטגוריה:אישים שהגיעו לגיל 110 לפני העת החדשה
קטגוריה:ילידי 778
קטגוריה:נפטרים ב-897
בית הכנסת של ריימס

בית הכנסת של ריימס ממוקם ברחוב קלוביס 49 (rue Clovis) בעיר ריימס במחוז מארן שבחבל שמפאן ארדן הצרפתית. בית הכנסת מסווג כמבנה היסטורי מאז 1989.

==קהילה יהודית==
יהודים הגיעו לריימס ככל הנראה במהלך המאה האחת עשרה. הם הקימו בה קהילה יהודית ובנו בית כנסת ומוסדות נוספים ברחוב Vicus Judaeorum (ששינה את שמו אחר כך ל- rue de Gieu (רחוב היהודים) ולבסוף ל-rue des Elus). הקהילה מוזכרת לראשונה בשנת 1077. עקב גירוש היהודים מצרפת ב-1306 ננטשה העיר מיהודיה. לאחר המהפכה הצרפתית החלו יהודים לשוב ולהתגורר בריימס, אך התבססות הקהילה והתרחבותה היו רק בשליש האחרון של המאה התשע עשרה, עקב בואם של פליטים יהודיים מאלזס ולורן (שהפכו לטריטוריה גרמנית עקב מלחמת צרפת–פרוסיה). בשנת 1875 מנתה הקהילה כ-650 חברים, התמנה הרב הראשון של העיר, והוחל בבניית בית הכנסת הגדול של הקהילה.

==בית הכנסת==
בית הכנסת נבנה בשנת 1879 ותוכנן בידי ארנס ברונט (Ernest Brunette), בנו של האדריכל המפורסם של ריימס נרקיס ברונט. הוא נבנה בסגנון נאו-ביזנטי, ומשולבים בו קשתות ואלנטים עיצוביים מיוחדים. מעל דלת בית הכנסת מתנוססת הכתובת: "אין זה כי אם בית אלוהים וזה שער השמיים", כמו זו של בית הכנסת דה לה ויקטואר בפריז.

במהלך מלחמת העולם השנייה נהרס בית הכנסת, והריסותיו נותרו בשממונן זמן רב אחר המלחמה. רק לאחר שהגיע לריימס זרם של פליטים יהודיים מאלג'יריה, החלה העירייה בשיקום ושיפוץ בית הכנסת. כיום הוא עדיין פעיל, ומשמש בעיקר את הקהילה הקטנה, שמקורה בצפון אפריקה. מול בית הכנסת הוקמה אנדרטה לזכרם של 253 יהודים שגורשו מריימס והאזור, ונרצחו על ידי הנאצים בשואה.

בבית הכנסת פועל מקווה מאז שנת 1991. אין בית עלמין יהודי נפרד בעיר, אלא חלקה נפרדת בבית הקברות ברחוב 241 avenue Jean-Jaurès.

==לקריאה נוספת==

<div style="direction: ltr;">
Dominique Jarrassée: L'âge d'or of the synagogues. Éditions Herscher, Paris 1991, 
</div>

קטגוריה:צרפת: בתי כנסת
קטגוריה:ריימס: מבנים
רירית האף

רירית האף (או ריריות האף) היא רקמה שקופה, רכה ועדינה שנמצאת בחללי האף, ומחיצת ומעברי האף מצופים בה. בלוטות הנמצאות בריריות האף מפרישות נוזל מימי הידוע כנזלת.

==הרכב ותפקוד==

הריריות בגוף היונקים עשירות בכלי דם ומורכבות משכבה חיצונית של אפיתל, בתוכה נמצאות בלוטות הריר, ושכבה פנימית המכילה שכבות של רקמת חיבור ושרירים.

רירית האף, שהיא חלק מכלל הריריות בגוף, מורכבת אף היא משפע רב של כלי דם, מתאים מסוימים של מערכת החיסון ומבלוטות שונות.

הריריות חשובות לתפקודו התקין של האף, והן מסייעות לסינון הזיהום באוויר הנשאף דרך האף; לבקרה ואיזון על הטמפרטורה והלחות באף, וכן לחימום ולערבול האוויר הננשם.

שכבת ריר, המיוצרת על ידי בלוטות הנמצאות ברירית, מגינה על הרירית מפני יובש, ומתפקדת גם כמסננת וקולטת חלקיקים מזוהמים מהאוויר הנשאף דרך האף. הריר מורכב מ-95 עד 97 אחוז מים, והשאר מחלבונים, מוצין, מלחים ונוגדנים.

===צורת תפקוד===
ריריות האף מתכווצות ומתרחבות בגמישות רבה, ופועלת כספוג בהתאם לפעילות הגוף. סיבי שריר בדופנות כלי הדם של הרירית מתכווצים ומתרפים, וכך הריריות מפחיתות ומגבירות - בהתאמה - את זרימת הדם, וכלי הדם מתכווצים ומתנפחים, בהתאמה. הנזלת, הנפיחות והגודש באף נגרמת מהתנפחות יתר של כלי הדם, החוסמת את מעברי האוויר. כריתת הרירית העודפת מתבצעת כיום כטיפול רפואי-כירורגי לנזלת. ההתנפחות פועלת במחזוריות כשמדי כמה שעות מתנפח צד אחר של הרירית.

כאשר פעילות הגוף רגועה, סיבי השריר ממצעים את הנפיחות בכלי הדם, הואיל ולא נדרש אוויר רב לנשימה. בפעילות מאומצת משתחרר אדרנלין הגורם בין היתר להתכווצות כלי הדם כדי לאפשר שאיפת אוויר רב יותר. רירית האף גם מגיבה במהירות לשלל גירויים חיצוניים ופנימיים כגון: מזהמים, אלרגנים, אוויר קר ויבש, ריחות חזקים, עשן, חומרים נדיפים וגורמים נפשיים.

שערות זעירות על פני הרירית מסייעות אף הן בקליטת החלקיקים המזהמים מהאוויר, וכן מנתבות את הפסולת המצטברת באף החוצה.

חללי גתות האף (סינוסים) הנמצאים בקרבת האף מצופים גם הם ברירית זהה לרירית האף, ותקינותה חשובה לבריאות הגתות.

==מחלות==
שינוי במבנה הכימי-פיזיולוגי של ריריות האף, העלול להיגרם על ידי שפעת או הצטננות, עשוי לפגום במנגנוני הרירית. כמו כן, שימוש ממושך בתרופות שונות, כגון: תרסיסים ותרופות המכילים סטרואידים או חומרים פעילים המכווצים כלי דם (דוגמת בנזלקוניום כלוריד) עלולים לפגוע בתקינות הרירית.

ריריות האף רגישות לשינויי מזג האוויר. קור ויובש עלול לגרום לנזלת, גודש ונפיחות; לחלופין אוויר חם וקייצי עלול להביא להתייבשות הריריות, לגלדים, לתחושת חוסר נוחות ועד ל"סדקים" בריריות האף הגורמים לדימום מהאף. כמו כן נוצר חוסר איזון על ידי שינויים קיצוניים ופתאומיים במזג האוויר וזיהום האוויר, העלול להקשות על מנגנוני הלחות באף.

==קישורים חיצוניים==
* ד"ר אבנר רשף, [http://www.medicalmedia.co.il/publications/ArticleDetails.aspx?artid=6705&sheetid=510 נזלת אלרגית - גישה מושכלת לאבחנה ולטיפול], באתר "מדיקל מדיה"
* [https://web.archive.org/web/20100612023634/http://www.technocare.co.il/wet/turbinates_function.html תפקיד ריריות האף], באתר "טכנוקר"

==הערות שוליים==

קטגוריה:מערכת הנשימה
קטגוריה:ראש-צוואר
הסופרליגה האוקראינית בכדורסל

הסופרליגה האוקראינית בכדורסל (באוקראינית: Українська баскетбольна суперліга) היא אליפות הכדורסל של אוקראינה מאז 1992. ב-2008 האליפות פוצלה לשני חלקים: הסופרליגה והליגה האוקראינית. ב-19 ביולי 2009 מנהלי קבוצות הכדורסל החליטו להנהיג אליפות מאוחדת.

ספונסר הליגה הוא חברת ההימורים Pari Match.
==הקבוצות לעונת 2020/2021==
{| class="wikitable sortable"
|-
! קבוצה
! עיר
|-
| אודסה || אודסה
|-
| קייב באסקט || קייב
|-
| דניפרו || דניפרו
|-
| זפוריז'יה || זפוריז'יה
|-
| מיקולאייב || מיקולאייב
|-
| בזי חרקוב || חרקוב
|-
| צ'רקסקי מנקיז || צ'רקאסי
|-
| חימיק || יוז'ני
|-
| פרומתאוס || קמיאנסקה
|-
| טרנופול || טרנופול
|-
|}

==אלופות אוקראינה מאז 1992==

בעונת 2009/10, 16 קבוצות ליגת העל האוקראינית נטלו חלק באליפות המאוחדת. זאת לאחר שראשי מועדוני הכדורסל האוקראיניים החליטו לאחד את שתי הליגות המפוצלות: ליגת הכדורסל האוקראינית שנערכה רק בעונת 2009 והסופרליגה האוקראינית שנערכת כבר מאז 1992.

==סטטיסטיקה==
{| class="wikitable"
|-
!קבוצה
!אליפות
!סגנות
!מקום שלישי
!עונות
|-
|בודיוולניק
|align=center|11
|align=center|2
|align=center|2
|1992, 1992/93, 1993/94, 1994/95, 1995/96, 1996/97, 2010/11, 2012/13, 2013/14, 2016/17, 2022/2023
|-
|אזובמאש
|align=center|7
|align=center|3
|align=center|3
|2002/03, 2003/04, 2005/06, 2006/07, 2007/08, 2008/09, 2009/10
|-
|ביפ"א אודסה
|align=center|4
|align=center|4
|align=center|1
|1997/98, 1998/99, 2000/01, 2001/02
|-
|חימיק
|align=center|3
|align=center|1
|align=center|5
|2014/15, 2015/16, 2018/19
|-
|קייב
|align=center|2
|align=center|6
|align=center|1
|1999/00, 2004/05
|-
|דניפרו
|align=center|2
|align=center|0
|align=center|1
|2015/16, 2019/20
|-
|דונצק
|align=center|1
|align=center|2
|align=center|0
|2011/12
|+
|-
|צ'רקסקי מנקיז
|align=center|1
|align=center|0
|align=center|0
|2017/18
|+
|-
|פרומיתיי
|align=center|1
|align=center|0
|align=center|0
|2020/21
|+
|}

==קישורים חיצוניים==
* 

אוקראינה
קטגוריה:אוקראינה: כדורסל
קטגוריה:תחרויות ספורט באוקראינה
דירסאו (כדורגלן)

דירסאו ז'וזה גימראאס (פורטוגזית: Dirceu José Guimarães, קוריטיבה, 15 ביוני 1952 - ריו דה ז'ניירו, 15 בספטמבר 1995) היה כדורגלן ברזילאי. דירסאו שיחק בעמדת קשר וייצג את נבחרת ברזיל בכדורגל בשלושה מונדיאלים (1974, 1978 ו-1982). הוא זומן גם להשתתף במונדיאל 1986, אך פרש ברגע האחרון עקב פציעה. דירסאו נהרג בתאונת דרכים ב-1995, כשהיה בן 43.

== תארים והישגים ==
אליפויות אזוריות
* אליפות פאראנה: 1971 ו-1972 (קוריטיבה)
* אליפות ריו דה ז'ניירו: 1976 (פלומיננסה), 1977 ו-1988 (ואסקו דה גאמה)

הישג אישי
* השחקן השלישי הטוב ביותר במונדיאל 1978

== קישורים חיצוניים ==

קטגוריה:קשרי כדורגל ברזילאים
קטגוריה:כדורגלני קוריטיבה
קטגוריה:כדורגלני בוטפוגו
קטגוריה:כדורגלני פלומיננסה
קטגוריה:כדורגלני ואסקו דה גאמה
קטגוריה:כדורגלני קלוב אמריקה
קטגוריה:כדורגלני אתלטיקו מדריד
קטגוריה:כדורגלני הלאס ורונה
קטגוריה:כדורגלני נאפולי
קטגוריה:כדורגלני אסקולי
קטגוריה:כדורגלני בנוונטו
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:הרוגי תאונות דרכים בברזיל
קטגוריה:כדורגלנים באולימפיאדת מינכן (1972)
קטגוריה:כדורגלני מונדיאל 1974
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:ברזילאים שנולדו ב-1952
קטגוריה:נפטרים ב-1995
הלשכה לביטחון לאומי (פולין)

ממוזער
מטה הלשכה
הלשכה לביטחון לאומי של פולין (בפולנית: Biuro Bezpieczeństwa Narodowego, BBN) היא סוכנות ממשלתית בפולין הכפופה לנשיא פולין שאחראית לביטחון לאומי. הארגון נחשב לארגון מסייע למועצה הפולנית לביטחון לאומי. הוקם ב-31 בינואר 1991. הארגון כפוף למשרד נשיא רפובליקת פולין באמצעות משרד המדינה לביטחון לאומי.

==מבנה==
*מחלקת מערכת ההגנה
*המחלקה לביטחון בינלאומי
*המחלקה לביטחון פנים
*הנציב להגנת מידע חסוי
*אימון ומשאבי אנוש

==ראשי BBN==

==קישורים חיצוניים==

* 
* [http://www.prezydent.pl/ האתר הרשמי של נשיא פולין, אליו כפוף BBN]

==הערות שוליים==

קטגוריה:קהילת המודיעין הפולנית
תכנות הצהרתי

תכנות הצהרתי (Declarative programming) הוא פרדיגמת תכנות במדעי המחשב המבטאת את הלוגיקה החישובית בלי להגדיר את בקרת הזרימה שלה. שפות רבות משתמשות בצורה זו כך שהתוכנית תתאר מה היא צריכה לבצע, ולא איך היא צריכה לבצע זאת, בשונה מתכנות אימפרטיבי, הדורש הגדרה של אלגוריתם.

שפות תכנות הצהרתיות כוללות בין היתר ביטויים רגולריים, תכנות לוגי ותכנות פונקציונלי.

קיימות מספר פרדיגמות שונות המבוססות על תכנות הצהרתי.

*תכנות פונקציונלי (Functional programming) – תכנות פונקציונלי מנסה למזער ולהימנע מתופעות לוואי (side effect) ולפיכך נחשבת פרדיגמה זו כתכנות הצהרתי. אף על פי ששפות תכנות פונקציונליות מגדירות לרוב "איך" לבצע פעולה, המהדר של שפת התכנות רשאי לשנות את ההתנהגות של פונקציה, כל עוד אותה תוצאה נשמרת לאותו קלט. כך ניתן להגדיר שפונקציה תבצע את פעולתה בצורה מקבילית, או לערוך אופטימזציות בפונקציה (כדוגמת ) שלא ניתן לבצע בצורה בטוחה בשפות המאפשרות תופעות לוואי.
*תכנות לוגי (Logic programming)
*תכנות אילוצים (Constraint programming) – בתכנות אילוצים מגדירים אילוצים בין המשתנים, והאילוצים נפתרים באמצעות מתן ערכים למשתנים באופן שבו הפתרון יתאים למספר המרבי של אילוצים.
*שפות המיועדות לתחום ספציפי (Domain-specific languages) – דוגמאות לכך הם CSS, ביטויים רגולריים וחלק מ-SQL (שאילתות SELECT). שפות תגיות רבות הן דקלרטיביות כדוגמת HTML, MXML, XAML, XSLT ו-SVG.

== דוגמאות ==

בדוגמה הבאה בשפת SQL מתבצעת שליפת כל הרשומות מתוך טבלה Book כאשר הן מסוננות לפי התנאי שדה price גדול מ-100, וממויינות לפי שדה title.
<syntaxhighlight lang="sql">
SELECT *
 FROM Book
 WHERE price > 100.00
 ORDER BY title; 
</syntaxhighlight>

בתכנות אימפרטיבי היה צריך ליצור משתנה שקורא לתוכו כל הרשומות, לולאת For שסוקרת את כל הרשומות, מסננת אותן באמצעות תנאי If, ולאחר מכן ממיינת את כל התוצאות. בדוגמה הבאה בשפת C# אפשר לראות מימוש לא שלם של התהליך וניתן לראות את הפשטות והקלות של תכנות הצהרתי לעומת המורכבות של תכנות אימפרטיבי אף בשפה מודרנית.

<syntaxhighlight lang="csharp">
 List<BookStruct> Book = LoadAllBookRecordFromTbl();

 List<BookStruct> BookDest = new List<BookStruct>();
 
 foreach (var bookItem in Book)
 {
 if (bookItem.price > 100.00F)
 BookDest.Add(bookItem);
 }

 BookDest.Sort((s1, s2) => s1.title.CompareTo(s2.title));
</syntaxhighlight>

==קישורים חיצוניים==

הצהרתי, תכנות
ארמון טבריצ'סקי

200px
ארמון טבריצ'סקי (ברוסית: Таврический дворец) הוא ארמון במרכז סנקט פטרבורג, שנבנה בסוף המאה ה-18.

== היסטוריה ==
הארמון נבנה בשנים 1783–1789 בהתאם לתכנון של האדריכל איוואן סטסוב. הארמון נבנה בתקופת יקטרינה הגדולה לטובת גריגורי פוטיומקין וקיבל את שמו מתואר הרשמי של פוטיומקין "טבריצ'סקי" לכבוד כיבוש חצי האי קרים. בזמן הקמתו הארמון היה פתוח לכיוון ניווה אך במחצית השנייה של המאה ה-18 בין הנהר לבין הארמון נבנו מבנים נוספים. אף על פי שמראה החיצוני של הארמון פשוט, חלקו הפנימי מעוצב בעושר רב. מאחורי הכניסה הראשית נבנה חדר גדול שמוביל לאולם העמודים הלבנים. מאחורי האולם בעבר היה קיים גן החורף. בחלק מחדרי הארמון שרדו אלמנטים של העיטור המקורי.

לאחר פטירת פוטיומקין הארמון הוחזר להיות רכוש המשפחה הקיסרית. הוא היה הארמון האהוב על יקטרינה הגדולה. בשנת 1797 בהתאם לפקודת פאבל הראשון רהיטים ופסלים שהיו בארמון הועברו לטירת מיכאילובסקי ובארמון הוצבה יחידה צבאית. בשנת 1801 הארמון חזר להיות אחד מארמונות הקיסרים.

בשנת 1906 החלק הפנימי של הארמון הוצב מחדש לאור כך שבארמון התקיימו ישיבות של הדומה. לאחר מהפכת אוקטובר בארמון התקיימו ישיבות של הממשלה הזמנית והתמקמו מוסדות שלטון נוספות. תקופה מסוימת בארמון התקיימו ישיבות של סובייט פטרבורג.

בפברואר 1918 בארמון היו מתוכננות להתקיים ישיבות של האספה המכוננת של רוסיה החדשה. אספה זו פוזרה בכוח של ידי השלטון הקומוניסטי כבר בתחילת דרכה.

בשנים 1918–1920 בארמון התקיימו קונגרסים של הסובייטים, קונגרסים של המפלגה הבולשביקית וקונגרסים של קומינטרן. בשנות ה-30 של המאה ה-20 בחדרי הארמון התמקמה אוניברסיטה חקלאית. בשנים 1945–1990 בבניין התמקם בית הספר הגבוה של המפלגה.

החל משנת 1990 הארמון הוא מקום מושבה של האספה הבין-פרלמנטרית של חבר המדינות העצמאיות.

מאחורי הארמון נמצא גן טבריצ'סקי – אחד הגנים הגדולים במרכז העיר.

==קישורים חיצוניים==

* [http://spb-palaces.narod.ru/tavrich.htm תיאור המבנה והתמונות] 

קטגוריה:ערכים שבהם תבנית בריטניקה אינה מתאימה
טבריצ'סקי
קטגוריה:בנייני פרלמנטים
תיאטרון מריאינסקי

תיאטרון מריאינסקי (ברוסית: Мариинский театр) הוא תיאטרון בסנקט פטרבורג שנפתח בשנת 1860 והיה בין התיאטראות הגדולים של סוף המאה ה-19 ותחילת המאה ה-20 ברוסיה. התיאטרון כולל להקת בלט ואופרה.
מריה אלכסנדרובנה שעל שמה נקרא התיאטרון]]
אולם התיאטרון

התיאטרון נקרא על שמה של הקיסרית מריה אלכסנדרובנה, אשתו של אלכסנדר השני. פסלה של מריה הוצב בכניסה הראשית לתיאטרון. במשך השנים הוחלף שמו בהתאם לנסיבות הפוליטיות. לאחר מהפכת אוקטובר שמו של התיאטרון היה "התיאטרון הממשלתי לבלט ואופרה". בשנת 1935 נקרא התיאטרון על שם סרגיי קירוב. לכן תקופה ארוכה להקת הבלט שלו נקראה "בלט קירוב". בשנת 1992 חזר התיאטרון לשמו המקורי.

==היסטוריה==
תיאטרון לבלט ואופרה הוקם בסנקט פטרבורג עוד בשנת 1783 בתקופת יקטרינה הגדולה. באותה שנה נפתח בניין קבוע ללהקה. בניין זה נקרא "תיאטרון האבן הגדול", ונערכו בו הופעות התיאטרון עד לשנת 1860. בעקבות הקמת התיאטרון שונה שמה של הכיכר שבה ממוקם הבניין, והיא נקראת עד היום "כיכר התיאטרון". ב-1836 בוצע שיפוץ משמעותי של הבניין הוא הורחב ומספר המקומות הוגדל ל-2000. ב-27 בנובמבר 1836 הבניין נפתח מחדש בהופעת הבכורה של אופרה מאת מיכאיל גלינקה "החיים למען הצאר". שש שנים מאוחר יותר בתיאטרון נערכה הופעת בכירה של אופרה אחרת של אותו המלחין "רוסלן ולודמילה". בהמשך, הופעות של האופרה נערכו בבניין שנבנה באותו כיכר בסמוך לבניין המקורי. בשנת 1859 הבניין זה נשרף ולכן הוחלט להקים בניין חדש. 

בשנה 1860 נפתח בניין חדש שהיה אז בניין התיאטרון הגדול באולם. הוא כולל 1,625 מקומות ישיבה ונפתח ב-2 באוקטובר 1860 בהצגת אופרה של מיכאיל גלינקה "החיים למען הצאר". בשנת 1863 מונה מנהל חדש לתיאטרון - אדוארד נפרבניק. הוא עמד בראש המוסד כ-50 שנים. בתקופתו התיאטרון היה מקום בו הוצגו לראשונה אופרות רבות של מודסט מוסורגסקי ופיוטר איליץ' צ'ייקובסקי. בשנת 1886 הלהקה עברה באופן סופי לבניין החדש.

החל משנות ה-60 של המאה ה-19 עבד בתיאטרון הכוראוגרף הצרפתי הנודע מריוס פטיפה. הוא היה המנהל האומנותי של הבלט במשך 30 שנים. 

בשנת 1976 המנצח הראשי היה יורי טמירקאנוב. בתקופתו על במת התיאטרון הוצגו הצגות מחודשות של אופרות רוסיות רבות. משנת 1988 עומד בראש התיאטרון ואלרי גרגייב.

==בלט קירוב==

להקת הבלט הוקמה בשנות ה-40 של המאה ה-18 כששמה הרשמי היה "בלט הקיסר". בשנת 1740 הוקם בית הספר לבלט, שפועל עד היום תחת השם "בית הספר לבלט על שם וגנובה" וקשור לתיאטרון.

תקופת הזהר של הלהקה הייתה בעת שימש מריוס פטיפה ככוריאוגרף הראשי. בתקופתו הועלו על הבימה הבלטים הידועים של פיוטר איליץ' צ'ייקובסקי. בין הרקדנים המפורסמים שהיו חברי הלהקה ניתן לציין אנה פבלובה, ואצלב ניז'ינסקי, ג'ורג' בלנשין, גלינה אולנובה, רודולף נורייב, מיכאיל ברישניקוב ועוד. 

בשנות האלפיים, הלהקה נחשבת לאחת הטובות בעולם וכוללת 200 רקדנים. מנהל הלהקה הראשי הוא יורי פטייב.

==אופרה==
במהלך המחצית השנייה של המאה ה-19 הלהקה העלה הופעות בכורה של אופרות רבות של המלחינים הרוסים. בשנת 1917 הזמר המפורסם פיודור שאליאפין החל את הופעותיו בתיאטרון. התקופה הפוסט-סובייטית הורגש קידום מואץ של הלהקה. אופרות של מלחינים מחוץ לרוסיה עתה הועלות על הבמה בשפת המקור. הדבר משפר את יכולת הלהקה להופיע בבמות העולם. החל משנת 1993 נערכך פסטיבל שנתי "כוכבי הלילות הלבנות" המודגש כולו לאופרה.

הרכב הנוכחי של הלהקה כולל כ-80 זמרים.

==קישורים חיצוניים==

* 

* 
* [http://mariinsky.us/ Mariinsky Foundation of America]

מריאינסקי
מריאינסקי
קטגוריה:סנקט פטרבורג: מבנים
קטגוריה:סנקט פטרבורג: אטרקציות תיירותיות
וירג'יניה אפגאר

וירג'יניה אַפְּגָאר (באנגלית: Virginia Apgar; 7 ביוני 1909 – 7 באוגוסט 1974) הייתה רופאה אמריקאית שהתמחתה בהרדמה, מהחלוצות בתחום, ומפתחת מבחן אפגאר, שיטה להערכת בריאותו של היילוד, שהפחיתה באופן דרסטי תמותת תינוקות ברחבי העולם.

==ביוגרפיה==
וירג'יניה אפגאר נולדה בניו ג'רזי ב-7 ביוני 1909, למשפחה בת שלושה ילדים, בת לצ'ארלס אפגאר, סוכן ביטוח, ורעייתו הלן. התעניינותה במדע ובמחקר קיבלה עידוד מאביה, שהיה אסטרונום ומדען חובב. היא הצטיינה בלימודיה בתיכון ובקולג', ב-1929 סיימה בהצטיינות את הלימודים בקולג' "מאונט הוליוק" וב-1933 סיימה לימודי רפואה באוניברסיטת קולומביה. ב-1937 סיימה ההתמחות בכירורגיה באוניברסיטת קולומביה, ואז הייתה בין הנשים המעטות בעולם שהוכשרו בתחום. ב-1938 החלה לנהל את תחום ההרדמה. ב-1949 הפכה לאישה הראשונה שהתקבלה כפרופסור מן המניין בבית הספר לרפואה באוניברסיטת קולומביה, והאדם הראשון בפרופסורה בתחום ההרדמה באוניברסיטה. במקביל הייתה המרדימה הראשית בבית החולים לנשים "סלואן". 

ב-1953 הציגה לעולם את הבדיקה הראשונה של מבחן אפגאר, שיטה להערכת בריאותם של ילודים מייד אחרי צאתם לעולם. מדובר בבדיקה פשוטה יחסית, ובעלת מהימנות מחקרית לשלילת מצב מצוקה אצל הילוד. בבדיקה ניתן ניקוד בין "0" ל-"2" לכל אחד מהסימנים הנבדקים: נשימה, קצב לב, צבע עור, טונוס השרירים ותגובת הילוד לגירויים. בדיקה זו, למרות פשטותה, שינתה משמעותית את הטיפול בילודים במצוקה, הפחיתה באופן דראסטי את תמותת התינוקות, ונמצאת כיום בשימוש סטנדרטי ברחבי העולם.

למרות שאפגאר הייתה האישה הראשונה, ובחייה אף האישה היחידה, הן בסגל בית החולים של אוניברסיטת קולומביה והן בתחומי הכירורגיה וההרדמה, היא נמנעה מלהצטרף לארגוני זכויות נשים ומלהביע עמדה בזכות המאבק לשחרור האישה, ונהגה לומר כי "נשים הן משוחררות מרגע שהן עוזבות את הרחם".

וירג'יניה אפגאר מעולם לא נישאה. היא נפטרה ב-7 באוגוסט 1974.

בימי חייה פרסמה מעל 60 מחקרים שביצעה, וכן מספר עצום של כתבות ומאמרים בעיתונות מדע פופולרי. היא זכתה לתוארי דוקטור של כבוד ממספר מכובד של אוניברסיטאות, וכן לפרסים רבים. ב-1994 נבחר דיוקנה לסדרת הבולים האמריקאים שהנציחה 20 אמריקאים דגולים שפעלו לשינוי החברה האמריקאית.

== קישורים חיצוניים ==

* [http://www.greatwomen.org/women.php?action=viewone&id=14 Apgar in National Women's Hall of Fame]
* [http://www.whonamedit.com/doctor.cfm/204.html וירגיניה אפגאר - ביוגרפיה], האנציקלופדיה האינטרנטית WhoNamedIt
* 
* 
* 
* 

==הערות שוליים==

קטגוריה:חברות היכל התהילה הלאומי לנשים
קטגוריה:בוגרות מכללת מאונט הוליוק
קטגוריה:בוגרות בית הספר לרפואה באוניברסיטת קולומביה
קטגוריה:בוגרי בית הספר לרפואה באוניברסיטת קולומביה
קטגוריה:נשים שהונצחו על בולי ארצות הברית
קטגוריה:אמריקאיות שנולדו ב-1909
קטגוריה:אמריקאים שנולדו ב-1909
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974
קטגוריה:רופאות אמריקאיות במאה ה-20
אקהרט טולה

אקהרט טולה (Eckhart Tolle; נולד ב-16 בפברואר 1948) הוא מורה רוחני וסופר ממוצא גרמני החי ופועל בקנדה. "הניו יורק טיימס" הגדיר אותו כ"סופר הרוחני הפופולרי ביותר של האומה". טול חיבר מספר ספרים רבי-מכר: "כוחו של הרגע הזה", "דממה מדברת" ו"ארץ חדשה". הוא לא מזדהה עם אף אחת מהדתות, אך הוא משתמש בהרצאותיו בכלי הזן, הבודהיזם, הסופיות, הינדואיזם, הברית החדשה והתנ"ך.

==קורות חיים==
נולד בשם Ulrich Tolle בעיירה ליד דורטמונד, גרמניה. בגיל 13 עבר עם אביו לספרד.

טולה ציין כי הייתה לו ילדות קשה בגרמניה ובספרד. לאחר תקופה ארוכה של דיכאון, חייו השתנו בגיל 29, כשהיה באנגליה והתרחש האירוע שהוא מכנה "השינוי הפנימי". לדבריו השינוי הביא עבורו תחושה עמוקה של שלווה. זמן רב חי כנווד, במצב של שמחה, להגדרתו, לפני שהיה למורה רוחני. לאחר מכן עבר לאמריקה הצפונית ובה החל לכתוב את ספרו הראשון. כיום הוא חי בוונקובר שבקנדה, עם רעייתו קים אנג'.

בשנת 1999 פרסם את ספרו "כוחו של הרגע הזה", המתאר אמונה בחיי ההווה, מבלי לחזור לעבר או לעסוק אובססיבית בעתיד. הספר הוזכר על ידי אופרה וינפרי בתוכניתה הפופולרית, כספר החביב עליה במיוחד, ותורגם ל-33 שפות. בשנת 2005 יצא ספרו "ארץ חדשה", וכעבור חודשיים נמכרו 3.5 מיליון עותקים של הספר.

בהקדמה לספרו "דממה מדברת" כתב שלמורה רוח אמיתי אין מה ללמד, במובן הקונבנציונלי של המילה; אין לו דבר לתת לכם או להוסיף לכם, לא מידע, לא אמונות, או חוקים. תפקיד המורה הוא לעזור להסיר את הדבר שמפריד את תלמידיו מן האמת.

==שיטתו==
התרגילים שטול מציע לקוראיו ולמאזיניו, מבוססים על היכולת לפתח את ערות התודעה העצמית ופיתוח יכולת הקשבה הדדית וגופנית. שיטה זו בוחנת את יכולתו של האדם להשקיט את זרם המחשבה הנמשך, כדי להשיג מודעות עצמית עמוקה יותר. בדרך זו מפחית האדם את העיסוק הרצוף בקונפליקטים ובאי-הנוחות שקיימים בחי האדם. השיטה מובילה לחירות האדם מהזדהותו עם האגו המותנה, על מנת להתחבר עם טבעו האמיתי. טול מדגיש את חשיבות הנוכחות בהווה, תוך ניסיון להמעיט במחשבות על העבר ועל העתיד.

בספרו "ארץ חדשה" מתבונן טול במצב הקודר הנוכחי של בני האדם ומסביר שהוא מבוסס על הזדהות מוחלטת ושגויה עם האגו. טול מתאר כיצד אנו פועלים במצבנו הנוכחי ומאיר את טבעו של המעבר אל מודעות חדשה היכולה לשמש כפתרון לבעיה. טול מלמד דרכים להשגת מודעות חדשה זו כדי לעורר בקוראיו מודעות והתמרה פסיכולוגית ורוחנית ועל מנת לקחת אותם למקום טוב יותר של שלווה ורווחה.

==ספריו==
===בעברית===
* כוחו של הרגע הזה, הוצאת פראג, (2002). הספר תורגם ל-33 שפות (לפחות) והיה ברשימת רבי המכר של New York Times רצוף במשך שנים.
* ארץ חדשה, הוצאת "אופוס", (2005).
* דממה מדברת, הוצאת פראג, (2007).

===באנגלית===

===שמע===

===DVD===

==קישורים חיצוניים==

* 

* 
* 

==הערות שוליים==

קטגוריה:מורים רוחניים
קטגוריה:מחברי ספרי עיון
קטגוריה:סופרים גרמנים
קטגוריה:סופרים קנדים
קטגוריה:בוגרי אוניברסיטת לונדון
קטגוריה:מהגרים מגרמניה לקנדה
קטגוריה:גרמנים שנולדו ב-1948